Հասմիկի հետ մեր խոսակցությունից մոտ 1,5 ժամ անց մեզ զանգահարեց ՀՀ ոստիկանության ֆինանսաբյուջետային վարչության պետի տեղակալ Հրանտ Վարդանյանը: «Ռոման Օհանյանի հետ մեզ մոտ խոսել է ոչ թե Ա. Ասլիկյանը, ով ՀՀ ոստիկանության ֆինանսաբյուջետային վարչության պետն ու գլխավոր ֆինանսիստն է , այլ սոց-իրավական բաժնի պետ Էռնեստ Մանուկյանը: Նա էլ Ռոմանին միջանցքում՝ աշխատասենյակի դռան մոտ բացատրել է օրենքը: Ինքն էլ (ի նկատի ունի Ռոմանին) ասել է՝ ես Ձեզ մաղարիչ կանեմ»,- հեռախոսով հայտնեց Հրանտ Վարդանյանը: Թե ինչու պետք է իրեն ընդամենը օրենք բացատրող բաժնի պետին Ռոմանը մաղարիչ խոստանար, Հրանտ Վարդանյանի խոսքից անհասկանալի մնաց: Ռոմանն էլ վստահեցրեց, որ ոստիկանության շենքում որևէ կաբինետի դռան մոտ Էռնեստ Մանուկյանը և Հասմիկ Աբովյանը իր հետ չեն խոսել: